**AMANDMA št. 1**

8. člen Odloka o proračunu občine Renče-Vogrsko za leto 2021 se spremeni tako, da se glasi:

8. člen

(prerazporejanje pravic porabe)

Osnova za prerazporejanje pravic je zadnji sprejeti proračun, sprememba ali rebalans proračuna.

O prerazporeditvah pravic porabe v posebnem delu proračuna odloča župan.

Župan je pooblaščen, da v skladu z Zakonom o javnih financah in tem odlokom prerazporedi pravice porabe v posebnem delu proračuna med posameznimi proračunskimi postavkami.

O prerazporeditvi pravic porabe v posebnem delu proračuna med proračunskimi postavkami v okviru področja proračunske porabe odloča župan, pri čemer skupno povečanje ali zmanjšanje posamezne proračunske postavke ne sme presegati 30% vrednosti celotne postavke.

Omejitev prerazporejanja ne velja za projekte, ki se financirajo iz namenskih prihodkov.

V obseg prerazporeditev ne štejejo prerazporeditve, ki so potrebne zaradi pravilne opredelitve odhodka po programski klasifikaciji in prerazporeditve iz splošne proračunske rezervacije.

Prerazporeditev sredstev proračuna oziroma posamezne postavke proračuna je možna na račun ustreznega zmanjšanja druge postavke proračuna.

Med izvrševanjem proračuna se lahko odpre nov konto oziroma poveča obseg sredstev na kontu za izdatke na postavki, kjer pri planiranju proračuna ni bilo mogoče predvideti prejemnika proračunskih sredstev ali načina izvedbe naloge. Nov konto se odpre v okviru že odprte proračunske postavke in v okviru razpoložljivih sredstev na proračunski postavki.

Za primere prijav na različne razpise lahko župan uvede novo proračunsko postavko-konto, če pri tem ohrani enak znesek sredstev področja proračunske porabe. Ravno tako lahko župan za primere prijav na različne razpise dodaja ali spreminja postavke v načrtu razvojnih programov.

Župan mora dvakrat letno poročati občinskemu svetu o veljavnemu proračunu za leto 2020 in njegovi realizaciji, in sicer s poročilom o izvrševanju proračuna za prvo polletje in po koncu leta z zaključnim računom.

Predsedniki krajevnih skupnosti lahko s pisnimi sklepi prerazporedijo sredstva znotraj posamične krajevne skupnosti – neposrednega uporabnika proračuna. Pisni sklepi morajo biti predhodno potrjeni na svetu krajevne skupnosti. Potrjeni sklepi morajo biti najpozneje do konca vsakega meseca dostavljeni v službo za finance občine.

**Obrazložitev:**

Predlagana dopolnitev je pomembna za uspešno realizacijo načrtovanih projektov, ki so vključeni v proračun in od katerih pričakujemo evropska ali druga državna sredstva (namenski prihodki). Ravno tako se zaradi različnih pogojev prijav na razpise za evropska ali državna sredstva, velikokrat zgodi, da je nujno dokazilo umestitev projekta v proračun ali vsaj v Načrt razvojnih programov. S tem bi županu in občinski upravi omogočili bolj fleksibilno delo in se izognili (pre)pogostim rebalansom proračuna.

 Župan

 Tarik Žigon

Številka: 00703-2/2021-2

Datum: 4. 3. 2021